Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LV. törvényt — az egyéni érdekeket is sértve —
Paragraph Index: 63

1993. évi LV. törvényt — az egyéni érdekeket is sértve — visszamenőleges hatállyal alkalmazták (OBH 1936/1997). Ezzel szemben nem volt elmarasztalható a Belügyminisztérium olyan esetekben, amikor az ügyfél közreműködésének hiánya hiúsította meg az ügy érdemi elintézését (OBH 6457/1997). A Belügyminisztériumot is érintette a védelemhez való jog érvényesülésével kapcsolatos átfogó vizsgálat. A jogbiztonságot sértő alkotmányos visszásságnak minősítettük, hogy a bűnügyek nyomozásáról szóló rendeletalkotás késlekedik, és ezzel az érintettek hátrányos helyzetbe kerültek (OBH 6564/1996). Helyi önkormányzati képviselők jogállásával kapcsolatban hívta fel a Belügyminisztérium figyelmét az országgyűlési biztos általános helyettese, hogy alkotmányos visszásságot 1999/18/II. szám okoz a jogbiztonsággal összefüggésben, ha nincsenek megfelelő összeférhetetlenségi normák kidolgozva, különös tekintettel a hozzátartozói viszonyra. A különböző hatósági döntések befolyásolástól mentessége ugyanis alapvető lakossági érdek (OBH 6386/1996). Az önkormányzatisággal összefüggő, kiemelkedő ügyben állapította meg az általános helyettes, hogy sérti a jogbiztonságot, ha nincs rendezve helyi népszavazást követően egy lakott településrész átadásának határideje (OBH 4244/1996). Az ott élők ilyen módon hosszú ideig valóságos senkiföldjére kerülhetnek, ami súlyos érdeksérelemmel is jár. A honvédelmi jogalkotás és igazgatás területén 1997. év folyamán több — köztük egy átfogó vizsgálatra is sor került. E vizsgálatok a jogállamisághoz, jogbiztonsághoz való jog tekintetében több alkotmányos visszásságot tártak fel. Az országgyűlési biztos általános helyettese arra az álláspontra helyezkedett, hogy a honvédségnél szolgálatot teljesítők egyenruhás állampolgárok, akiknek alkotmányos jogai alapvetően megegyeznek a civil társadalom tagjaival. Ennek megfelelően a honvédelmi külső és belső igazgatásban egyaránt érvényesülnie kell az alkotmányos rendnek, és a fegyveres erők tagjainak alkotmányos jogai csak alkotmányos cél érdekében és csak a megfelelő jogi szabályozók útján a feltétlenül szükséges mértékben korlátozhatók. A jogbiztonságot sértette, hogy a honvédelmi törvények végrehajtási rendeletei közül több nem készült el időre, a szolgálati szabályzat és a hatályos törvények közötti feloldhatatlan ellentmondás bizonytalan jogi helyzetet teremtett, a nagyszámú alacsony szintű szabályozók deregulációja nem történt meg, a csapatjogászok létszámhiánya miatt pedig hiányos a jogismeret. Ezek az általános problémák egy olyan szigorúan hierarchikus szervezetben, mint amilyen a hadsereg, naponta vezethetnek súlyos jogsérelemhez (OBH 7459/1996). A jogbiztonság sérelmét állapította meg az országgyűlési biztos általános helyettese a Dunaharasztiban bekövetkezett halálos tűzszerészbaleset után indított eljárásában. A vizsgálat feltárta, hogy a tűzszerész-feladatok ellátására, körülményeire és feltételeire vonatkozó törvényi szabályozás teljesen hiányzik. Ennek a körülménynek is szerepe volt abban, hogy hivatásos és sorállományú katona is életét vesztette ilyen mentesítésben (OBH 6883/1997). Ezreket érint az a sérelem, amely a Földkiadó Bizottságok megszűnésével kapcsolatban keletkezett. A jogbiztonsággal összefüggésben okozott alkotmányos visszásságot, hogy az

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes